CELEX: 62004TJ0253
Language: hu
Date: 2008-04-03 00:00:00
Title: Az Elsőfokú Bíróság (hetedik tanács) 2008. április 3-i ítélete. # Kongra-Gel és társai kontra az Európai Unió Tanácsa. # Közös kül- és biztonságpolitika - A terrorizmus leküzdése érdekében egyes személyekkel és szervezetekkel szemben hozott korlátozó intézkedések - A pénzkészletek befagyasztása - Megsemmisítés iránti kereset - Indokolás. # T-253/04. sz. ügy

Az Elsőfokú Bíróság (hetedik tanács) 2008. április 3‑i ítélete – KONGRA‑GEL és társai kontra Tanács
      (T‑253/04. sz. ügy)
      „Közös kül- és biztonságpolitika – A terrorizmus leküzdése érdekében egyes személyekkel és szervezetekkel szemben hozott korlátozó intézkedések – A pénzkészletek befagyasztása – Megsemmisítés iránti kereset – Indokolás”
      1.                     Megsemmisítés iránti kereset – A közösségi bíróság hatásköre – Valamely intézmény elleni meghagyás iránti kérelem – Elfogadhatatlanság
            (EK 230. cikk) (vö. 48. pont)
      2.                     Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – Egyes,
            terrorista tevékenységekkel gyanúsított személyekkel és szervezetekkel szemben a pénzeszközök befagyasztására vonatkozóan
            hozott határozat (EK 230. cikk, negyedik bekezdés és EK 249. cikk; 2580/2001 tanácsi rendelet; 2004/306 tanácsi határozat)
            (vö. 76–78. pont)
      3.                     Megsemmisítés iránti kereset – Az eljáráshoz fűződő érdek – Végrehajtott vagy hatályon kívül helyezett jogi aktus elleni kereset
            (EK 233. cikk) (vö. 82–85. pont)
      4.                     Intézmények jogi aktusai – Indokolás – Kötelezettség – Terjedelem – Egyes, terrorista tevékenységekkel gyanúsított személyekkel
            és szervezetekkel szemben a pénzeszközök befagyasztására vonatkozóan hozott határozat –Minimális követelmények (EK 253. cikk;
            2001/931 tanácsi közös álláspont, 1. cikk, (4) és (6) bekezdés; 2580/2001 tanácsi rendelet) (vö. 95–98. pont)
      5.                     Intézmények jogi aktusai – Indokolás – Kötelezettség – Az indokolási kötelezettség megsértésének a peres eljárás során való
            helyrehozatala – Megengedhetetlenség (EK 253. cikk) (vö. 99–101. pont)
      Tárgy
      
         
               Egyrészről a terrorizmus leküzdése érdekében egyes személyekkel és szervezetekkel szemben hozott különleges korlátozó intézkedésekről
                  szóló 2580/2001/EK rendelet 2. cikke (3) bekezdésének végrehajtásáról és a 2003/902/EK határozat hatályon kívül helyezéséről
                  szóló, 2004. április 2‑i 2004/306/EK tanácsi határozat (HL L 99., 28. o.; magyar nyelvű különkiadás 18. fejezet, 3. kötet,
                  98. o.), valamint a 2580/2001/EK rendelet (HL L 344., 70. o.; magyar nyelvű különkiadás 18. fejezet, 1. kötet, 207. o.) részleges
                  megsemmisítése, másrészről kártérítési kérelem.
               
            Rendelkező rész
      
         
                  1)
               
               
                  
               
               
                  	Az Elsőfokú Bíróság megsemmisíti a terrorizmus leküzdése érdekében egyes személyekkel és szervezetekkel szemben hozott különleges
                     korlátozó intézkedésekről szóló 2580/2001/EK rendelet 2. cikke (3) bekezdésének végrehajtásáról és a 2003/902/EK határozat
                     hatályon kívül helyezéséről szóló, 2004. április 2‑i 2004/306/EK tanácsi határozatot a KONGRA‑GEL‑t érintő részében.
                  
               
            
         
                  2)
               
               
                  
               
               
                  	Az Elsőfokú Bíróság a Tanácsot kötelezi a saját költségein kívül a felpereseknél felmerült költségek viselésére.
               
            
         
                  3)
               
               
                  
               
               
                  	Nagy‑Britannia és Észak‑Írország Egyesült Királysága maga viseli saját költségeit.